તાંત્રિકો સિદ્ધિ માટે જેવી કે યોગિની વિદ્યા, કર્ણ પિશાચિની વિદ્યા, ડાકિની વિદ્યા, શંખિણી સાધના, ભૈરવી સાધના જેવી સાધનાઓ પણ કરતાં હોય છે. તો અનેક લોકો માત્ર સ્મશાન સાધનાઓ પણ કરતાં હોય છે. તેમાંયે આ વર્ષે કાળી ચૌદશ અને મંગળવારનો મહાસંયોગ છે. તેથી આ વર્ષે આ સાધનાનું મહત્વ વધી જાય છે. જ્યારે સામાન્ય માનવી હનુમાનજી અને ભૈરવની પૂજા કરીને પ્રાર્થના કરે છે. એ દેવ નકારાસ્તક શક્તિઓ જેવી કે મૂઠ, ચોટ, વળગાળ જેવી બાબતોથી બચાવજો. કોઈના નજરદોષથી બચાવજો. એક રક્ષા કવચ આપજો. જેથી કોઈ પણ આવી શક્તિઓ સ્પર્શી પણ ન શકે. કહેવાય છે કે જે વ્યક્તિઓ હનુમાનજીની કે ભૈરવની સાધના કરે તેને કોઈ નકારાત્મક શક્તિઓ સ્પર્શી શકતી નથી.